OpenLLM-France/wikimedia huggingface dataset:
# Kareletik

Kareletik 1984 urtean Anjel Lertxundik eginiko euskal filma da. Gipuzkoan grabatu zuten.
Euskarazko elkarrizketak dituen inoizko hirugarren pelikularik ospetsuena izan da: 11.516 ikusle izan zituen, 22.107,93 €-ko kopurua bilduz

## Sinopsia

Oharra: Atal honek istorio osoa edo amaiera argitzen du.
"Maria Auxiliadora" itsasontziaren tripulazioak arrantzari eta kontrabandoari ekiten dio. Tripulazioaren arteko harremanak korapilatsuak dira dirua eta maitasun arazogatik. Gainera, itsasoan zeudela, guardian zegoen marinela kareletik botatua da.

## Pertsonaiak

* Patxi Biskert: Jose
* Mario Pardo
* Ramon Agirre
* Gorka Azkue
* Felipe Barandiaran
* Concha Carmona
* Iñaki Elorza
* Isidoro Fernández
* Raul Fraire
* Mikel Garmendia
* Luis Iriondo
* Pilar Lerma
* Lourdes Orube
* Jesús Pérez
* Tere Salegi
* Juan Mari Atorrasagasti

## Erreferentziak

* ↑ Barambones Zubiria, Josu. (2011). «Una mirada telescópica al cine en euskera: versiones originales dobladas y subtituladas» Hermēneus: Revista de la Facultad de Traducción e Interpretación de Soria (13): 25-59. ISSN 1139-7489..

## Kanpo estekak

* Webgunea imdb.com (Ingelesez)
* Datuak: Q12261286
# Karel van Mander

Karel van Mander (Meulebeke, Flandria, 1548ko maiatza – Amsterdam, Herbehereak, 1606ko irailaren 2a) flandestar margolaria eta teoriagilea izan zen. Erromako talde manieristako kidea izan bide zen, baina teorian egindako lanengatik da batez ere ezaguna. Haarlemgo Akademiaren sortzaileetakoa izan zen, eta joera manieristaren aitzindarietakoa. Herbehereetako antzinako pinturari buruzko lan handi bat argitaratu zuen, Pintura-liburua (1604).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q206173
* Multimedia: Karel van Mander (I) / Q206173
# Karel robota

Karel robota software aplikazio sinple bat da. Karel++ programazio lengoaiaren aginduak probatzeko robot simulatzaile bat du barneratuta.

## Programazioa

Karel robotak bost agindu bakarrik erabiltzen ditu: move (mugitu), turnleft (ezkerrera biratu), pickbeeper (igorlea jaso), putbeeper (igorlea utzi), y turnoff (itzali).

### Adibidea

Jarraian Karel sintaxiaren adibide bat.

## Kanpo estekak

* (Ingelesez) Karel robotaren oinarriak
* (Ingelesez) Karel robotaren sintaxia
* (Ingelesez) Karel++
* (Ingelesez) xKarel
* Datuak: Q204693
* Multimedia: Karel (programming language) / Q204693
# Karelez kanpoko motor

Karelez kanpoko motorra eztanda-motor bat da, itsasontzi baten kanpoaldean instalatzen dena, eta helize bat izanik, hura bulkatzea eta zuzentzea ahalbidetzen duena.
Karelez kanpoko motorrek bi edo lau aldiko motor bat dute multzoaren goialdean, engranaje-sistema bat eta urpeko behealdean dagoen propultsio-sistema bat. Karelez kanpoko motorrak tamaina txikiko ontzien txoparen muntaian instalatzeko diseinatzen dituzte, eta horizontalki pibotatu daitezke lema gisa, baita motorra itzalita dagoenean ere, nabigazioa zuzentzeko. Era berean, makurdura bertikalean mugi daiteke, eta, horri esker, ontziaren gorputza maniobratu daiteke, gila urperatuz edo altxatuz, drainatu behar izanez gero edo oztopoak saihesteko, edo motorra bera babestu daiteke karelez kanpo, atoian eramaten den bitartean. Beste ezaugarri bat da erraz desmuntatzen dela ontzitik, eta errazago garraiatzen dela, adibidez, gordetzeko, konpontzeko edo mantentzeko.
Horietako batzuek kanabera bat izan dezakete txalupen lema gisa eskuz mugitzeko.

## Erreferentziak

* ↑ Euskalterm: [Kirol-materialen Hiztegia] [2009]

## Kanpo estekak

* Datuak: Q789774
* Multimedia: Outboard motors / Q789774
# Karelia (argipena)

Karelia:
* Karelia (Antzinako Probintzia), Suediar erresumako probintzia.
* Karelia (herrialdea), kareliarren lurraldea.
* Kareliako Errepublika, Errusia barnean osatzen duen errepublika.
* Karelia finlandiarra:
** Hego Karelia, Hegoaldeko Finlandiako eskualdea.
** Ipar Karelia, Ekialdeko Finlandiako eskualdea.
# Kurt Wüthrich

Kurt Wüthrich (Aarberg, 1938ko urriaren 4a) suitzar kimikari eta unibertsitate-irakaslea izan zen.
2002an, Kimikako Nobel Saria jaso zuen, Koichi Tanaka japoniarrarekin eta John B. Fenn estatubatuarrarekin batera, proteinak analizatzeko teknikak garatzeagatik.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q110957
* Multimedia: Kurt Wüthrich / Q110957
# Kurt Schwitters

Kurt Schwitters (Hannover, Alemania, 1887ko ekainaren 20a - Ambleside, Westmoreland, Ingalaterra, 1948ko urtarrilaren 8a) margolaria, eskultorea eta poeta izan zen. 1918an, Berlingo Der Sturm galerian erakutsi zituen lehen margolan abstraktuak, eta izen bereko taldeari eta aldizkariari lotu zitzaien hasieratik. 1922an, dadaismoaren aldeko kanpaina handi bat bideratu zuen Herbehereetan, Van Doesburg margolariarekin batera. 1935ean, nazismotik ihes, Norvegian eta Britainia Handian bizi izan zen. Dadaismo berriaren aitzindarietako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q155158
* Multimedia: Kurt Schwitters / Q155158
# Kurt Stöpel

Kurt Stöpel (Berlin, 1908ko martxoaren 12a - Berlin, 1997ko ekainaren 11), alemaniar txirrindulari bat izan zen. 1932. urtean, Frantziako Tourreko etapa bat irabazten, lider maillota janzten eta podiumeam (bigarren) amaitzen lehen alemaniarra bilakatu zen. Hil eta hilabete bat geroago, Jan Ullrich Frantziako Tourra irabazten zuen lehen alemaniarra izan zen.

## Taldeak

* Diamant (1930).
* Opel-Torpedo (1931).
* Atala (1932).
* Legnano (1933).
* Phanomen (1934).
* Victoria (1937-1938).

## Palmaresa

1927
* Alemaniako Itzuliko etapa bat.
1930
* 2. Alemaniako Itzulian eta etapa bat.
* 4. Munduko errepideko txapelketan.
1931
* Alemaniako Itzuliko etapa bat.
1932
* 2. Frantziako Tourrean eta etapa bat.
* 3. Paris-Lillen.
* 5. Italiako Giroan.
1933
* 8. Italiako Giroan.
* 10. Frantziako Tourrean
1934
* Alemaniako errepide txirrindularitzako txapelketa.
* Koloniako Itzulia.
* Berlingo Tourra.
1935
* 2. Koloniako Itzulian.

## Sailkapen orokorra Itzuli Handietan

| Itzulia | 1930 | 1931 | 1932 | 1933 | 1934 | 1935 | 1936 | 1937 | 1938 |
| Italiako Giroa | - | - | 5. | 8. | - | - | - | - | - |
| Frantziako Tourra | - | 16. | 2. | 10. | 22. | UT | - | - | - |
| Espainiako Vuelta | X | X | X | X | X | - | - | X | X |

## Kanpo estekak

Kurt Stöpel - ProCyclingStats
* Datuak: Q537565
* Multimedia: Kurt Stöpel / Q537565
# Kurt Weill

Kurt Julian Weill (Dessau-Roßlau, Alemania, 1900eko martxoaren 2a - New York, AEB, 1950eko apirilaren 3a) Estatu Batuetako musikagilea izan zen, Alemanian jaioa.

## Biografia

Humperdinckekin eta Busonirekin egin zituen ikasketak. Jaioterrian orkestra-zuzendari izan ondoren, Berlinera joan zen, eta musikagintzan soilik aritzea erabaki zuen. Opera-eskola berria sortu zuen Alemanian, baina, naziek aginpidea hartu zutenean, Estatu Batuetara ihes egin behar izan zuen. Bertolt Brechtekin lan egin zuen opera askotan.
Operak: Der Protagonist (1925); Die Dreigroschenoper (1927, Hiru penikeko opera); Aufsteig und Fall der Stadt Mahagonny (1929, Mahagonny hiriaren arrakasta eta hondamena); Der Jasager (1930, Morroia); Johnny Johnson (1936); Lady in the Dark (1940, Ilunpeko andrea); eta Lost in the Stars (1949, Izarretan galduta).
Operez gainera balletak, orkestrarako eta ganberako musika eta kantuak idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55004
* Multimedia: Kurt Weill / Q55004
# Kurt estazio meteorologiko

Kurt estazio meteorologikoa (Wetter-Funkgerät Land-26) estazio meteorologiko automatikoa izan zen, Ternuako Eremuko Labrador penintsulako iparraldean, U-boot itsaspeko tripulatzaile alemaniarrek eraiki zutena, 1943ko urrian. Estaziorako ekipamendua izan zen ezagutzen den Alemaniako operazio militar armatu bakarra, Ipar Amerikar lurretan Bigarren Mundu Gerra garaian. Gerra amaitu ondoren ahaztu zuten 1977an aurkitu zuten arte.

## Kanpo estekak

* Datuak: Q329614
* Multimedia: Weather Station Kurt / Q329614
# Kurt Tucholsky

Kurt Tucholsky (Berlin, Alemaniako Inperioa, 1890eko urtarrilaren 9a – Gothenburg, Suedia, 1935eko abenduaren 21a) eleberrigile eta poeta alemaniarra izan zen. Antimilitarista izan zen eta bere idazkiak bakezaletasunaren ikur moduan erabiltzen dira gaur egun.

## Biografia

Ignaz Wrobel, Peter Panter, Theobal Tigel edo Kaspar Hauser ziren idazle moduan erabiltzen zituen ezizenak. Ezizen horiek erabiliz, maitasun poesia egin zuen baita kazetaritza politikoa eta literatur kritika ere.
Diktaduratik ihesi hainbat herrialdetara joan zen. 1924an Frantziara joan zen eta geroago Suediara. Hitlerren tropak zabaltzen ari zirenean, erbestean liskarra izan zuen. 1932an, militarren kontra egiteagatik auzipetua izan zen baina kargutik kendu zuten.
Diktadurarekiko kritiko, bere buruaz beste egin zuen 1935ean, Suedian.

### Bere eragina

Gerraren aurkako protesta egiteko lelo moduan erabili izan dira Tucholskyren esanak. 1990ean, Irakeko gerraren kontrako manifestazio batean, pertsona bat epaitu zuten idazlearen esaldi baten bitartez militarizazioaren aurka egiteagatik.

## Erreferentziak

* 1 2 3 4 5 «Gerra begi onez ikusi ez zuen sortzailea» Berria 2015eko urtarrilaren 10a.
* Datuak: Q57386
* Multimedia: Kurt Tucholsky / Q57386
# Kurt Waldheim

Kurt Josef Waldheim (Sankt-Andrä-Wördern, Austria Beherea, Alemaniar Austria, 1918ko abenduaren 21a - Viena, Austria, 2007ko ekainaren 14a) politikaria izan zen.
Vienako unibertsitatean ikasi ondoren, Austriako Kanpo Arazoetarako Ministerioan sartu zen. Kanadan ordezkari eta enbaxadore izan ondoren (1956-1960), Austriako ordezkari izendatu zuten Nazio Batuen Erakundean (1964-1968). 1968-1970 urteetan Austriako Kanpo Arazoetarako ministro izan ondoren, NBEra itzuli zen eta Austriako Alderdi Popularreko hautagaia izan zen Austriako hauteskundeetan. 1971n, NBEko lehendakari izendatu zuten. 1982an, kargua utzi zuen eta Georgetown Unibertsitateko irakasle izan zen. 1986an, Bigarren Mundu Gerran nazien aldeko izan zelako salaketak gorabehera, Austriako lehendakari hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1260
* Multimedia: Kurt Waldheim / Q1260
# Kolberg

1945. urte hasieran amaitu zuten filmatzen Kolberg, eta korrika eta presaka estreinatu zuten urtarrilaren azken egunean Berlingo zine areto batean eta Arroxelako alemaniarren itsas basean.
Kolberg, nazi erregimenaren zinematografiako pelikularik garestiena izan zen. Gudaroste eta herritarren izpiritua eta morala igotzeko ekoiztu zen.
Veit Harlan eta Wolfgang Liebeneiner izan ziren zuzendariak eta aktore nagusien artean garaiko alemaniar zineko izarrak: Kristina Söderbaum, Heinrich George, Paul Wegener, Horst Caspar, Gustav Diessl, Otto Wernicke eta Kurt Meisel.
Filmak, Joachim Nettelbeck, Kolberg hiriko alkatearen istorioa kontatzen du. 1807an, frantses armadaren setioari aurre egin eta garaile suertatu zen heroiarena hain zuzen.
1943. urtearen amaieratik aurrera gudak hartu zuen itxura ikusita, erraza da ulertzen zein zen alemaniar gobernuaren helburua film hau egiterakoan. Hain zuzen ere, 1943an hasi ziren Kolberg filmatzen, Agfacolor pelikulaz eta garaiko 8 milioi markotik gorako aurrekontuaz.
Guda garaia izan arren, milaka soldadu ekarri zituzten fronte ezberdinetatik filma gauzatu ahal izateko. Negu eszenak filmatzeko, gatzaz betetako 100 tren bagoi baino gehiago eraman zituzten film kokapenetara eta azken eszenak Potsdamen zeuden Babelsberg estudioetan filmatu zituzten aliatuek hiria bonbardatzen zuten bitartean. Fronte ezberdinek atzera egin eta Alemaniaren mugak murrizten ari ziren heinean filmaren negatiboa hiri batetik bestera eraman behar izan zuten.
Guda ofizialki maiatzaren 8an amaitu zen alemaniarrentzat. Apenas inork ikusi ahal izan zuen zinemagintza naziaren filmik anbizio handiena. Kopia ia guztiak desagertu egin ziren eta patuaren kapritxoaren eraginez edo, gobernu nazionalsozialistak ikur bihurtu nahi zuen herria, poloniarrei eman zitzaien Potsdamgo akordioetan. Bertoko hiritar alemaniarrak kanporatuak izan ziren eta Poloniak Errusiaren mesedetan galdutako beste lurraldeetatik etorritako jendez bete zuten aurrerantzean Kołobrzeg izenez ezagutuko zen hiria.
Hamarkada batzuk beranduago negatiboa berreskuratu eta 1965. urtean proiektatu zen berriro Kolberg, bitxikeria gisa eta nazien propaganda zinemagintza aztertzen zuen dokumental batekin batera.

## Kanpo estekak

* Datuak: Q706951
# Kolbingen

Kolbingen Alemaniako udalerria da. Baden-Württemberg estatuan kokatuta dago, [[Tuttlingen (barrutia)|Tuttlingen]] barrutian. 2014an 1.227 biztanle zituen 16,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q550582
* Multimedia: Kolbingen / Q550582
# Kolbudy udalerria

Kolbudy Poloniako Pomeraniako voivoderriko landa-udalerri bat da, Gdańsk barrutian kokatuta. 82,66 km²ko azalera du eta 2017ko datuen arabera 16359 biztanle zituen.

## Kanpo estekak

* Udalaren webgunea
* Datuak: Q662520
* Multimedia: Gmina Kolbudy / Q662520
ieaPomeraniako voivoderriko udalerriak :
# Kolbeinsey

Kolbeinsey Islandia iparraldean dagoen uharte eta sumendiaren izena da. Uharteak zuen jatorrizko tamaina ezezaguna den arren, gaur egun itsasoaren higadura dela eta, uhartearen azalera urtetik urtera gutxituz doa.
2020rako urpean geratzea aurrikusten da. Islandiako kostaldetik 105 kilometro iparraldera dago.

## Ikus, gainera

* Islandiako sumendien zerrenda

## Kanpo estekak

* Sumendiari buruzko informazioa.
* Datuak: Q430569
* Multimedia: Kolbeinsey / Q430569
# Kolbermoor

Kolbermoor Alemaniako hiri-udalerri bat da, Bavaria estatuan. Azken zentsuaren arabera 18.945 biztanle zituen, 19,83 kilometro koadroko azaleran.

## Kanpo estekak

* Datuak: Q253445
* Multimedia: Kolbermoor / Q253445
# Kolbeckita

Kolbeckita fosfato motako minerala da eta metavariscita taldearen kidea da.

## Ezaugarriak

Kolbeckita fosfato mineralaren formula kimikoa hau da: ${\ce {ScPO4 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 5 da.

## Erreferentziak

* 1 2 (Ingelesez) «Kolbeckite: Mineral information, data and localities.» www.mindat.org (Noiz kontsultatua: 12-05-2019).
# Kolbovce

Kolbovce Eslovakiako udalerri bat da, Stopkoveko barrutian kokatuta. 9,43 km²ko azalera du eta 195 biztanle 2017ko datuen arabera.

## Historia

Idatzizko lehen aipamena 1408. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q305290
* Multimedia: Kolbovce / Q305290
# Kolbuszowa udalerria

Kolbuszowa ( (Audio·info)) Poloniako Behe Karpatoetako voivoderriko landa-hiri udalerri bat da, Kolbuszowa barrutian kokatuta. 170,84 km²ko azalera du eta 2017ko datuen arabera 24827 biztanle zituen.

## Kanpo estekak

* Udalaren webgunea
* Datuak: Q2461052
* Multimedia: Gmina Kolbuszowa / Q2461052
ieaBehe Karpatoetako voivoderriko udalerriak :
# Kolbasov

Kolbasov Eslovakiako udalerri bat da, Sninako barrutian kokatuta. 15,97 km²ko azalera du eta 79 biztanle 2017ko datuen arabera.

## Historia

Idatzizko lehen aipamena 1548. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1192795
* Multimedia: Kolbasov / Q1192795
# Kelsey Harshman

Kelsey Harshman (Tucson, Arizona, AEB, 1996ko azaroaren 10a) jatorri estatubatuarra duen Kanadako sofbol jokalaria da.

## Ibilbidea

Harshman, 2018ko Emakumeen Sofboleko Mundu Txapelketan, brontzezko domina irabazi zuen taldean izan zen. Wisconsin Badgers taldean sofbolean jokatu zuen.
2021eko ekainean, Harshman Kanadako 2020ko Olinpiar talderako izendatu zuten.

## Olinpiar Jokoak

2020ko Tokioko Olinpiar Jokoetan Kanadarentzako zilarrezko domina irabazi zuen taldeko kide izan zen. Japoniak (urrezkoa) eta AEBk (zilarrezkoa) eskuratuko zituzten. Hauek osatu zuten Kanadako taldea: Jenna Caira, Emma Entzminger, Larissa Franklin, Jennifer Gilbert, Sara Groenewegen, Kelsey Harshman, Victoria Hayward, Danielle Lawrie, Janet Leung, Joey Lye, Erika Polidori, Kaleigh Rafter, Lauren Bay-Regula, Jennifer Salling eta Natalie Wideman-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Softbola emakumezkoa. |

## Erreferentziak

* ↑ «Kelsey Harshman» www.olympic.ca/ (Canadian Olympic Committee).
* 1 2 «Kelsey Harshman» www.olympic.ca/ (Canadian Olympic Committee)."Kelsey Harshman". www.olympic.ca/. Canadian Olympic Committee. Retrieved 10 July 2021.
* ↑ Nichols, Paula. (12 May 2021). Team Canada reveals roster for softball's Olympic return. Canadian Olympic Committee.
* ↑ «Canada names Olympic women's softball team» www.cbc.ca/ (CBC Sports) 12 May 2021.
* ↑ «Kelsey Harshman» olympedia.org 2022-04-05ean begiratua(Ingelesez)
* ↑ «Kelsey Harshman» Olympics.com 2022-04-05ean begiratua (Gaztelaniaz)
* ↑ "Softbola, emakumezkoa, emaitzak 2020" olympedia.org (Ingelesez)
* Datuak: Q107480654
# Kelsey Bevan

Kelsey Bevan (Auckland, 1990eko apirilaren 10a) Zeelanda Berriko emakume arraunlaria da. Bi Udako Olinpiar Jokotan, esku hartu zuen: Rio 2016 (Rio de Janeiro) 4. postua lortu zuen, eta Tokio 2020 (Tokio). Tokion, zilarrezko domina, bietan zortzikoan. Taldea honako hauek osatzen zuten: Kelsey Bevanek berak, Emma Dykek, Ella Greensladek Lucy Spoorsek, Grace Prendergastek, Kerri Gowlerrek, Beth Rossek, Jackie Gowlerrek eta Caleb Shepherdek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Zortzikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2014 | Amsterdam Herbehereak | 01 ! | Lemazain gabeko laukoa |
| 2015 | Aiguebelette-le-Lac Frantzia | 02 ! | Zortzikoa |
| 2017 | Sarasota Estatu Batuak | 03 ! | Zortzikoa |
| 2019 | Ottensheim Austria | 01 ! | Zortzikoa |

## Erreferentziak

* ↑ "Kelsey Bevan" olympedia.org. (Ingelesez)
* ↑ "Kelsey Bevan" FISAren datu-basea. (Ingelesez)

## Kanpo estekak

* Datuak: Q18022034
* Multimedia: Kelsey Bevan / Q18022034
# Kelsey Mitchell (txirrindularia)

Kelsey Mitchell (Sherwood Park, Alberta, Kanada, 1993ko azaroaren 26a) pistako txirrindularitzan lehiatzen den Kanadako atleta da. 2019ko Panamerikar Jokoetan, urrea irabazi zuen emakumeen banakako esprintean. Mitchell 2017an hasi zen txirrindularitzan, 23 urterekin, RBC Training Ground-en, atleten finantzaketa eta talentu ID programan, parte hartu ondoren

## Ibilbidea

Kelsey 23 urterekin hasi zen txirrindularitzan, Albertako Unibertsitatean lizentziatu eta gutxira; aurretik, unibertsitateko futbolean jokatu zuen.
2019an, 200 m-ko pistako esprinteko munduko errekorra hautsi zuen UCI pistako txirrindularitza txapelketa panamerikarrean, Cochabamban, Bolivian. 2019ko Panamerikar Jokoetan, esprinteko urrea ere irabazi zuen, eta, 2020ko munduko txapelketetan, laugarren postuan sailkatu zen.
2020ko Tokioko Olinpiar Jokoetan, parte hartu zuen urrezko domina lortuz esprinteko banakako proban. Brontzezko domina irabazi zuen 2021eko Pista Txirrindularitzako Munduko Txapelketan, modalitate berean.

## Nazioarteko ohoreak

Joko Olinpikoak :
| Urtea | Lekua | Domina | Lehiaketa |
| 2020 | Tokio ( Japonia) | 01 ! | abiadura bakarka |
| Munduko Txapelketa ||||
| Urtea | Lekua | Domina | Lehiaketa |
| 2021 | Roubaix ( Frantzia) | 03 ! | abiadura bakarka |

## Erreferentziak

* 1 2 3 4 «Kelsey Mitchell». the-sports.org (Ingelesez).
* ↑ (Ingelesez) Kelsey Mitchell (cyclist). 2021-12-29 (Noiz kontsultatua: 2022-04-17).
* 1 2 (Ingelesez) Kelsey Mitchell (cyclist). 2021-12-29 (Noiz kontsultatua: 2022-04-17).

## Kanpo estekak

* Official website
* Kelsey Mitchell Cycling Archives-en
* Kelsey Mitchell CycleBase-en
* Kelsey Mitchell Olympedia-n
* 200 m-ko sprinteko errekor-denbora
* Datuak: Q66417339
* Multimedia: Kelsey Mitchell (cyclist) / Q66417339
# Kelsey Robinson

Kelsey Marie Robinson, (Elmhurst (Illinois), AEB, 1992ko ekainaren 25a), boleibolean lehiatzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen boleibolean AEBko taldearekin, Brasil eta Serbiaren aurretik.
Tokion, honako hauek osatzen zuten taldea: Foluke Gunderson, Michelle Bartsch-Hackley, Andrea Drews, Micha Hancock, Kimberly Hill, Jordan Larson, Chiaka Ogbogu, Jordyn Poulter, Kelsey Robinson, Jordan Thompson, Haleigh Washington eta Justine Wong-Orantes-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Emakumezkoak, estalia |
| 2020 | Tokio Japonia | 01 ! | Emakumezkoak, estalia |
| 2024 | Paris Frantzia | 02 ! | Emakumezkoak, estalia |

## Erreferentziak

* ↑ «Kelsey Robinson» olympedia.org (Ingelesez)
* ↑ «Kelsey Robinson» WorldofVolley-en (Ingelesez)

## Kanpo estekak

* Datuak: Q17265995
* Multimedia: Kelsey Robinson / Q17265995
# Kelsey Chow

Kelsey Asbill Chow (Columbia, Hego Carolina, 1991ko irailaren 9a - ) estatubatuar aktorea da. Mikayla-ren papera egin zuen Disney XD-ren Pair of Kings komedian. 2005etik 2009ra, berriz, Gigi Silveri izan zen One Tree Hill draman.

## Biografia

Kelsey Asbill Chow Columbian (Hego Carolina) jaio zen 1991ko irailaren 9an. Jatorri txinatarra du eta bi senide, behintzat, baditu: 2 urte gazteagoa den neba eta 8 urte gazteagoa den ahizpa.
New Yorkeko Columbia Unibertsitatean ikasten ari da, Pair of Kings egiteko aukeratua izan zenean, baimena eskatu behar izan bazuen ere.
Bere komunitateko antzokian esperientzia hartu ondoren, 2005ean lortu zuen lehen telebistarako papera eta Gigi Silveri izan zen One Tree Hill seriean 2009ra arte.
2010ean, Disney Channelen Den Brother filman egin zuen lan eta, urte berean, Mikayla izan zen Disney XD-ren Pair of Kings seriean.

## Filmography

Filma :
| Urtea | Izenburua | Papera |
| 2009 | My Sweet Misery | Lehengo andregaia |
| 2012 | The Amazing Spider-Man | Sally Avril |
| 2013 | The Wine of Summer | Brit |
| 2013 | Run | Emily Baltimore |
Telebista :
| Urtea | Izenburua | Papera | Oharrak |
| 2005–2009 | One Tree Hill | Gigi Silveri | 18 atal |
| 2008 | The Suite Life of Zack & Cody | Dakota | Romancing the Phone atala |
| 2010 | Den Brother | Matisse Burrows | Telefilma |
| 2010–2013 | Pair of Kings | Mikayla Makoola | Protagonista |
| 2011 | Disney's Friends for Change Games | Bera | Red Team member |
| 2012 | Punk'd | Bera | Episodioa: "Lucy Hale" |
| 2014 | Baby Daddy | Stephanie | "An Affair Not to Remember" atala |
| 2014 | Hieroglyph | Lotus Tenry | Protagonista, ... |

## Erreferentziak

* ↑ (Gaztelaniaz)https://web.archive.org/web/20160304191557/http://www.informador.com.mx/entretenimiento/2012/397249/6/kelsey-chow-una-joya-de-disney.htm
* Datuak: Q238849
* Multimedia: Kelsey Chow / Q238849